Дани страха
Дани страха је 47. епизода стрип серијала Кен Паркер објављена у Лунов магнус стрипу бр. 661. Објавио ју је Дневник из Новог Сада у октобру 1985. године. Имала је 94 стране и коштала 70 динара. Епизоду је нацртао Бруно Марафа, а сценарио су написали Ђанкарло Берарди и М. Мантеро. Насловну страницу нацртао је Ване Керац.

Оригинална епизода 
Оригинална епизода објављена је у априлу 1982. год. под насловом La verita. Издавач је била италијанска кућа Cepim. Имала је 96 страна и коштала 700 лира.

Кратак садржај 
У пролазу кроз Вајоминг, Кен наилази на рањеног човека. Доводи га у мало место Битер Крик где сазнаје да се ради о Бобу Венделу, који пре неколико недеља пошао са Џеком Талбергом да тражи злато. (Талберга касније проналазе рањеног, и он им потврђује да су их напали Навајо индијанци.) Локални моћник Тавернер (коме су супругу и два сина убили Навајо индијанци 1862. год) одмах оптужује Навајо индијанце, који живе у близини, и наговара становнике да изврше одмазду. Шериф Артур Комб, који је ожењен Тавернеровом кћерком, међутим, не жели да пребрзо закључује и износи теорију по којој су се Талберг и Вендел можда сукобили око злата које су пронашли. 

Потера успева да пронађе групу Навајо индијанаца и њиховог поглавицу Хозе Сантоса. Након исценираног инцидента, потера убија све индијанце осим Хозе Сантоса кога спашава шериф Комб, супротстављајући се Тавернеру. Комб ставља Хозе Сантоса у затвор са намером да га преда суду. Али Тавернер не може да истрпи овакву непослеушност шерифа Комба и наговара цео град да линчује Хозе Сантоса. Кен помаже Комбу да заштите Хозе Сантоса, али на крају су обојица принуђена да напусте Битер Крик.

Значај епизоде 

Берарди овом епизодом улази у суштину институционалног аргумента у политичкој науци. Шерифова и Кенова верују у институције, истичући њихову способност да ограниче вољу већине када је њена истина неисвесна. Кен се ставља на страну шерифа и заједно са њим се супротставља мишљењу већине, које, предвођено Тавернером, жели да се освети индијанцима и линчује Хозе Сантоса. Шериф експлицитно одбацује мишљење већине као небитно док се институције не установе истину, чиме се наглашава улога институција у политичком и друштвеном процесу.

Затвореникова дилема 
Шериф Комб је однос изеђу два копача злата представио као однос затвореникове дилеме. Обојица су пронашла злато, али је недостатак поверења довео до тога да нападну један другог у намери да цео плен задрже за себе. На крају обојица завршавају у субоптималном исходу (Џек Талберг умире од рана неколико дана касније).

Претходна и наредна епизода 
Овој епизоди претходила је епизода Дивља грива, а након ње објављена је епизода Паркер у мрежи (#668). Списак свих епизода серијала Кен Паркера може се погледати овде.

Фусноте 

Италијански стрип јунаци
Бонели
Стрипови о Дивљем западу